Diari Oficial de la Generalitat Valenciana


Sumari del DOGV 4463, del 20-03-2003 (2003/3167)

RESOLUCIÓ de 6 de març de 2003, de la Subsecretaria de l'Oficina de Ciència i Tecnologia de la Presidència de la Generalitat Valenciana, per la qual es regula la concessió d'incentius autonòmics a la investigació científica, desenvolupament tecnològic i innovació (I+D+I) a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4463

Data del DOGV
:   20-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3167


Data del document
:   06-03-2003

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * petita empresa
    * ajuda pública
    * recerca i desenvolupament
    * innovació
    * suport econòmic
    * ajuda a les empreses
    * canvi tecnològic
    * mitjana empresa

RESOLUCIÓ de 6 de març de 2003, de la Subsecretaria de l'Oficina de Ciència i Tecnologia de la Presidència de la Generalitat Valenciana, per la qual es regula la concessió d'incentius autonòmics a la investigació científica, desenvolupament tecnològic i innovació (I+D+I) a la Comunitat Valenciana. [2003/3167]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic, establix el marc normatiu en el qual s'ha de desenrotllar l'actuació de la Generalitat en esta matèria i les finalitats essencials que han de perseguir estes activitats de foment i de coordinació, incloent entre estes, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.
  
En conseqüència amb allò que disposa la dita llei, el Programa de Foment i de Coordinació de I+D+I que s'inclou en la Llei de Pressupostos de la Generalitat Valenciana per a l'exercici 2003, establix i dota un sistema d'ajudes a la investigació en el marc del Pla Valencià d'Investigació Científica, Desenvolupament Tecnològic i Innovació (PVIDI) 2001-2006, aprovat pel Govern Valencià.
  
L'experiència recent en els països més avançats mostra que un dels factors decisius en el creixement regional és la inversió en investigació, desenvolupament tecnològic i innovació. Les xifres estadístiques situen la Comunitat Valenciana en un nivell d'inversió en I+D+I que no es correspon amb el nivell de desenrotllament econòmic, especialment en el gasto executat pel sector privat. No obstant això, el predomini de la PIME i la seua orientació marcadament exportadora els obliga a mantindre i a reforçar la seua competitivitat, tasca en la qual la capacitat tecnològica exercix un paper creixent i fonamental.
  
La Comunitat Valenciana compta amb un sistema de ciència i tecnologia molt potent, però encara no es troba suficientment lligat al teixit productiu. En el marc de les orientacions que conté el PVIDI per a fomentar un major aprofitament dels equips i els grups d'investigadors i tecnòlegs valencians i per a reforçar la capacitat tecnològica de les empreses, es proposa un conjunt d'ajudes que induïsquen estes a introduir la innovació, el desenvolupament tecnològic i la investigació com a variable estratègica de comportament.
  
Estes ajudes han de servir d'estímul perquè les empreses inicien o intensifiquen les activitats de I+D+I, tot incentivant la cooperació amb tots els agents del sistema valencià de ciència-tecnologia-empresa. D'esta manera s'aconseguirà reforçar la presència de la Comunitat Valenciana en l'espai europeu d'investigació i d'innovació, d'acord amb les orientacions de la Comunicació de la Comissió Europea sobre la dimensió de l'espai europeu d'investigació.
  
Amb esta finalitat, en l'exercici de les funcions atribuïdes en matèria de foment de la investigació científica, desenvolupament tecnològic i innovació pel Decret 7/2002, de 25 de juliol, del president de la Generalitat Valenciana, i de les facultats conferides per l'article 47 de la Llei d'Hisenda Pública de la Generalitat Valenciana, i en virtut de la delegació d'atribucions del president de la Generalitat establida en l'article 2 del Decret 9/2002, de 5 de setembre, del president de la Generalitat Valenciana, resolc:
  
Primer
  
Convocar ajudes per a incentius autonòmics a la investigació, el desenvolupament tecnològic i la innovació i aprovar les bases per les quals es regirà la seua concessió que s'inclouen com a annexos de la present resolució.
  
Segon
  
Esta convocatòria arreplega accions a desenrotllar durant l'any 2003. Les ajudes d'esta convocatòria es sufragaran a càrrec de la línia T1386000, del capítol VII del programa pressupostari 542.40: ?Foment i Coordinació de I+D+I- del pressuposts de la Generalitat Valenciana per a l'exercici 2003, Llei 12/2002 de 27 de desembre, per una quantia global de 4.896.180 euros. La present resolució estarà cofinançada amb els Fons Europeus de Desenrotllament Regional (FEDER).
  
Tercer
  
La present resolució esgota la via administrativa, i contra la qual es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent al de la publicació de la resolució; sense perjuí a interposar recurs potestatiu de reposició, davant el mateix òrgan que va dictar la resolució, en el termini d'un mes comptador des del dia següent al de la publicació de la resolució. Tot això d'acord amb el que establixen els articles 107, 116 i 117 de la Llei 30/1992, de 26 novembre, de Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 6 de març de 2003.- El subsecretari de l'Oficina de Ciència i Tecnologia: Javier Quesada Ibáñez.
  
ANNEX
  
Ajudes per a incentius autonòmics a la investigació científica, el desenvolupament tecnològic i innovació (I+D+I) a la Comunitat Valenciana
  
1. Objecte i àmbit
  
La present resolució té per objecte la concessió de subvencions per a la realització de projectes de I+D+I en l'àmbit de la Comunitat Valenciana a fi de contribuir a l'adaptació de les empreses a les noves condicions de competitivitat dels mercats internacionals i per a la seua orientació cap a activitats generadores de major valor afegit.
  
2. Accions recolzables
  
2.1 Els projectes i les actuacions susceptibles de ser objecte de concessió de les ajudes previstes en la present resolució hauran de realitzar-se en l'àmbit territorial de la Comunitat Valenciana i han de respondre als següents tipus:
  
a) Projectes d'investigació industrial: projectes d'investigació orientada cap a l'adquisició de nous coneixements que puguen resultar d'utilitat per a la creació de nous productes, processos o servicis tecnològics o contribuir a millorar qualsevol dels existents.
  
b) Estudis de viabilitat tècnica previs a activitats d'investigació industrial / desenrotllament competitiu: estudis crítics o estudis de viabilitat destinats a l'adquisició de coneixements que puguen resultar d'utilitat per a la creació o la millora de productes, de processos o de servicis tecnològics.
  
c) Projectes de desenrotllament precompetitiu: projectes dirigits a la materialització dels resultats de la investigació industrial en un plànol, esquema o disseny per a productes, processos o servicis de nova tecnologia, modificada o millorada, destinats a la seua venda o a la seua utilització fins i tot per a la creació d'un primer prototip no comercialitzable. En estos projectes es podran incloure, si és el cas, els diagnòstics tecnològics i els projectes de millora de la gestió de la investigació tècnica.
  
d) Projectes de demostració tecnològica: projectes destinats al desenrotllament de projectes pilot o de demostracions inicials derivades de projectes precompetitius no utilitzables per a aplicacions industrials o per a la seua explotació comercial.
  
2.2 Els projectes descrits en l'apartat anterior hauran de tindre una inversió incentivable superior a 300.000 euros en el conjunt d'anualitats.
  
2.3 Els projectes i les actuacions abans definits podran realitzar-se d'acord amb les següents modalitats:
  
a) Projectes d'adaptació de resultats d'investigació i desenrotllament i aprofitament de les capacitats científques i tecnològiques disponibles en els centres de I+D+I localitzats a la Comunitat Valenciana.
  
b) Projectes de cooperació en investigació i en transferència de tecnologia entre dos o més PIME amb el suport de centres centres de I+D+I localitzats a la Comunitat Valenciana.
  
c) Projectes cofinançats per altres programes d'àmbit nacional i internacional de cooperació en investigació científica i desenvolupament tecnològic.
  
2.4 Excepcionalment, es podran declarar com a recolzables altres actuacions que, per les seues característiques tinguen un interés singular en relació amb els objectius generals del Programa d'Innovació, Desenrotllament i Transferència de Tecnologia del Pla Valencià d'Investigació Científica, Desenrotllament Tecnològic i Innovació.
  
3. Costs recolzables
  
3.1. Es consideren costs recolzables, els realitzats dins els següents conceptes:
  
a) Gastos de personal: investigadors i tècnics dedicats exclusivament al projecte o a l'actuació objecte de l'ajuda.
  
b) Costs d'adquisició d'equips, d'instruments, d'aparells i la resta de material inventariable, utilitzats exclusivament i permanentment per a l'activitat de la investigació, així com els costs relaconats amb la protecció de resultats de I+D.
  
c) Servicis externs: costs del contracte, amb els centres de I+D+I integrats en el Sistema Valencià de Ciència i Tecnologia i amb les empreses de base tecnològica, preferentment petites i mitjanes empreses i microempreses, ubicades a la Comunitat Valenciana. Únicament en casos excepcionals, correctament justificats, seran subvencionables els servicis externs contractats amb centres de I+D+I i empreses de base tecnològica ubicats fora de la Comunitat Valenciana.
  
3.2 La inversió recolzable, als efectes de les subvencions previstes en esta resolució, es podrà realitzar des de la seua entrada en vigor fins el 28 de novembre de 2003.
  
4. Beneficiaris
  
4.1 Podran sol·licitar incentius autonòmics les petites i mitjanes empreses (PIME) que exercisquen la seua activitat en el territori de la Comunitat Valenciana.
  
4.2 Als efectes de la present resolució, es considerarà petita i mitjana empresa (PIME), segons la Recomanació de la Comissió Europea (DOCE núm. L107/4, de 30 d'abril de 1996), la unitat econòmica amb personalitat física o jurídica que reunisca els següents requisits:
  
a) Que done ocupació a menys de 250 persones
  
b) Que tinga, en l'últim exercici, un volum de negoci anual no superior a 49.977.948 d'euros, o bé un balanç general no superior a 16.062.880 d'euros.
  
c) Que no estiga participada en un 25% o més del seu capital o dels seus drets a vot per altres que no reunisquen els requisits anteriors, llevat que siguen societats públiques sense participació, societats de capital de risc o inversors institucionals, sempre que no exercisquen, individualment o conjuntament, cap control sobre l'empresa.
  
5. Duració i naturalesa de les ajudes
  
5.1 Els projectes presentats a esta convocatòria podran tindre una duració de fins tres anys.
  
5.2 L'ajuda concedida per a la primera anualitat de vigència dels projectes seleccionats, s'establirà en la resolució de concessió. La seua quantia es determinarà en el procés de selecció, i es tindran en compte les inversions previstes en l'exercici 2003 i les disponibilitats pressupostàries. L'import de les següents anualitats fins a cobrir, si és el cas, la vigència màxima establida en el punt anterior, es determinarà anualment durant el procés de renovació previst en l'apartat 11 d'este annex, segons les disponibilitats pressupostàries i els resultats del seguiment cientificotècnic anual realitzat per la Subsecretaria de l'Oficina de Ciència i Tecnologia, i sempre sense excedir les quanties màximes de subvenció establides per al projecte.
  
5.3 Les ajudes regulades en la present resolució consistiran en una subvenció sobre la inversió aprovada per al projecte i podran finançar parcialment el pressupost sol·licitat en les propostes presentades.
  
5.4 La quantia de les ajudes concedides a l'empara de la present resolució es determinarà en el marc dels límits establits per l'Enquadrament Comunitari sobre ajudes d'estat d'investigació i desenvolupament (96/c 45/06). El percentatge màxim de les subvencions serà el següent:
  
a) Projectes d'investigació industrial: fins el 70% del cost subvencionable.
  
b.1) Estudis de viabilitat tècnica anteriors a les activitats d'investigació industrial: fins el 75%.
  
b.2) Estudis de viabilitat tècnica anteriors als projectes de desenrotllament precompetitiu: fins el 50%.
  
c) Projectes de desenrotllament precompetitiu: fins el 35%.
  
d) Projectes de demostració tecnològica: fins el 35%
  
En el cas d'acumulació de subvencions comunitàries, el percentatge màxim de l'ajuda no podrà excedir del 75% per la investigació industrial i del 50% per a les activitats de desenrotllament precompetitives.
  
5.5 L'import de les subvencions o ajudes que es concedisquen en cap cas podran ser de tal quantia que, aïlladament o en concurrència amb altres subvencions o ajudes, qualsevol que siga la seua naturalesa, òrgan o administració que les concedisca, superen els percentatges màxims establits en l'apartat 5.4.
  
5.6. La concurrència de subvencions o d'ajudes per a un mateix projecte s'haurà d'ajustar, a les disposicions legals vigents aplicables a cada una d'elles, en matèria de compatibilitat de fons europeus i els límits màxims de finançament.
  
5.7. L'aportació del beneficiari destinada al finançament de la inversió ha de ser com a mínim del 25%.
  
5.8 Les inversions realitzades a l'empara de la present resolució, s'hauran de mantindre un mínim de cinc anys.
  
6. Presentació de sol·licituds i termini
  
6.1. Les sol·licituds es formalitzaran en els corresponents models normalitzats que estan a disposició través de l'adreça d'internet http.//www.gva.es/ocyt.
  
6.2. Les sol·licituds i la documentació, així com qualsevol tipus de correspondència, es dirigirà a la Subsecretaria de l'Oficina de Ciència i Tecnologia i es presentarà en el registre de l'Agència Valenciana de Ciència i Tecnologia (c/ Colom, 66 € 46428 València), o per qual qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quan la sol·licitud es trameta per correu certificat, s'haurà de presentar en la corresponent oficina de correus, en sobre obert perquè puga ser estampat el segell de la data en l'imprés de sol·licitud.
  
6.3. El termini de presentació de les sol·licituds serà d'un mes comptador des del dia següent al dia de la publicació de la present resolució en el Diari Oficial de la Generalitat Valenciana..
  
6.4. Les sol·licituds s'acompanyaran dels documents que a continuació es relacionen:
  
a) Fotocòpies del CIF de l'empresa sol·licitant i del NIF del representant legal.
  
b) Fotocòpia de l'escriptura de constitució de l'entitat sol·licitant i de l'apoderament del seu representant legal.
  
c) Declaració jurada que acredite el compliment dels requisits establits en l'apartat 4.2.
  
d) Declaració jurada de les subvencions sol·licitades o concedides per al mateix projecte.
  
e) Memòria descriptiva, programa d'actuació i pla d'explotació dels resultats, amb expressió de les fases, terminis i pressupost del projecte, així com de les dades de l'empresa, segons els models normalitzats.
  
f) Si és el cas, l'acord o el conveni de col·laboració entre empreses.
  
g) Si és el cas, el contracte amb el centre tecnològic, universitat o empresa de base tecnològica.
  
h) En el cas de la modalitat c), documentació que acredite el finançament per altres programes públics d'àmbit nacional i internacional de cooperació en investigació científica i desenrotllament tecnològic.
  
7. Instrucció del procediment
  
7.1. L'òrgan encarregat de la instrucció del procediment serà la Subsecretaria de l'Oficina de Ciència i Tecnologia que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals s'ha de dictar la resolució de concessió.
  
7.2. Si la documentació presentada és incompleta o presentara errades esmenables, es requerirà l'empresa sol·licitant perquè, en el termini de deu dies hàbils, d'acord amb l'article 48.1 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú s'esmene la falta o s'acompanye els documents preceptius, amb l'advertiment que, si així no fa, se li tindrà per desistit de la seua sol·licitud, d'acord amb el que establix l'article 71 i amb els efectes previstos en l'article 42.1 de la citada llei.
  
7.3. L'arreplegada de la documentació presentada, per a les sol·licituds excloses, desistides o desestimades, es podrà efectuar dins dels sis mesos següents a la notificació de la resolució definitiva de la convocatòria. La documentació no arreplegada passat este termini, podrà ser destruïda.
  
7.4. La Subsecretaria de l'Oficina de Ciència i Tecnologia podrà demanar del sol·licitant l'aportació addicional d'altres documents o dades aclaratoris que estime necessaris per a resoldre sobre la sol·licitud presentada.
  
7.5. Rebudes les sol·licituds i la documentació addicional requerida, estes seran avaluades per una Comissió d'Avaluació i de Selecció designada per a este efecte pel subsecretari de l'Oficina de Ciència i Tecnologia. L'avaluació de la quantia de les ajudes, així com la possible denegació d'estes, es realitzarà atenent els criteris de valoració establits en l'apartat 9 d'este annex.
  
7.6. La Comissió de Valoració i Selecció es podrà reunir tantes vegades com s'estime necessari per a resoldre les ajudes. La dita comissió se sotmetrà al que disposa per als òrgans col·legiats el Capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
8. Resolució
  
8.1. El subsecretari de l'Oficina de Ciència i Tecnologia resoldrà la concessió de les ajudes. La resolució de concessió se notificarà als interessats en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
8.2. El termini màxim per a resoldre les sol·licituds que es formulen per a la concessió de les ajudes que s'establisquen en la present resolució serà de sis mesos comptadors des de la data de publicació de la present resolució. El còmput d'este termini s'interromprà durant el termini requerit per a l'esmena i la millora per part de l'interessat. Transcorregut el dit termini sense que s'haja dictat resolució s'entendrà desestimada la sol·licitud de concessió d'ajuda, en els termes previstos en l'article 44 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú.
  
8.3. Les resolucions a què fan referència els paràgrafs anteriors esgoten la via administrativa i contra les quals es podrà interposar recurs de reposició davant l'òrgan que va dictar l'acte, en el termini d'un mes comptadors des del dia següent al de la publicació de la resolució corresponent o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent al de la notificació o la publicació de la resolució corresponent.
  
8.4. Es faculta a la Subsecretaria de l'Oficina de Ciència i Tecnologia per a interpretar el contingut d'esta convocatòria.
  
9. Criteris d'avaluació de les sol·licituds
  
9.1. Per a l'avaluació cientificotècnica dels projectes o de les actuacions presentats s'utilitzaran els següents criteris:
  
a) Qualitat cientificotècnica i potencial d'innovació: qualitat de la investigació proposada i aportació que realitza als aspectes científics i tecnològics essencials i l'originalitat; grau d'innovació i de progrés amb relació a l'estat actual dels coneixements, tenint en compte el nivell de risc associat al projecte, adequació de l'enfocament, la metodologia i el pla de treball elegits per a la consecució dels objectius científics i tecnològics.
  
b) Contribució al desenrotllament econòmic regional: la contribució que pot aportar el projecte al creixement econòmic regional, en particular la utilitat i el ventall d'aplicacions, i la qualitat dels plans d'explotació, incloent la credibilitat individual o associativa per a dur a terme les activitats d'explotació dels resultats obtinguts del projecte proposat i/o l'impacte econòmic general d'este.
  
c) Qualitat de la cooperació: qualitat de l'associació i la participació d'usuaris i/o altres actors del sector, si és el cas, en particular, competència i coneixements científics i tecnològics, papers i funcions dins del consorci i complementarietat del socis.
  
Per al cas de la modalitat c) únicament es valoraran els punts b i c del present apartat.
  
9.2. Amb caràcter complementari a l'avaluació anterior, per a la valoració dels projectes s'atorgarà una consideració preferent als següents grups de projectes:
  
a) Projectes la realització dels quals comporte la incorporació d'investigadors / tècnics a la plantilla de l'empresa.
  
b) Projectes els objectius dels quals s'adeqüen als programes generals i sectorials del Pla Valencià de Investigació Científica, Desenrotllament Tecnològica i Innovació (PVIDI) 2001-2006 i la realització dels quals possibilite la resolució de problemes rellevants per a la Comunitat Valenciana.
  
c) Projectes amb la realització dels quals es constituïsca una massa crítica en termes humans i financers i complementarietat de les competències i dels recursos disponibles en distintes entitats valencianes.
  
10. Acceptació de la subvenció
  
10.1. Si transcorreguts quinze dies naturals des de la notificació de la resolució de concessió de l'ajuda a l'entitat beneficiària, esta no haguera renunciat expressament i per escrit dirigit a la Subsecretaria de l'Oficina de Ciència i Tecnologia, s'entendrà que queda acceptada l'ajuda en els termes de la resolució de concessió.
  
10.2. L'acceptació per part dels beneficiaris de les ajudes implica ajustar-se a les obligacions derivades de la normativa vigent sobre subvencions públiques i de les previstes en esta resolució.
  
11. Renovació de l'ajuda
  
La renovació anual de les ajudes i, si és el cas, la determinació de l'import de l'ajuda per a l'anualitat corresponent, estarà condicionada a la presentació, per part de l'empresa durant l'últim trimestres dels anys 2003 i 2004, de la següent documentació:
  
a) Sol·licitud, segons model normalitzat, de renovació de l'ajuda per al projecte.
  
b) Memòria justificativa del treball realitzat.
  
c) Pressuposts de gastos prevists per al següent exercici.
  
d) Documentació acreditativa de qualsevol variació experimentada en els requisits reunits i en la documentació aportada junt amb la sol·licitud inicial.
  
e)Documentació acreditativa de trobar-se al corrent en les obligacions tributàries i davant la Seguretat Social, en els termes establits en l'Orde de 30 de maig de 1996, de la Conselleria d'Economia i Hisenda, si la vigència de l'aportada amb la sol·licitud inicial no s'estén fins a la data de finalització de la presentació de sol·licituds de renovació.
  
12. Obligacions dels beneficiaris
  
12.1. Els beneficiaris s'ajustaran a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
12.2. Els beneficiaris estaran obligats a realitzar l'activitat subvencionada en els termes de la resolució de concessió i a justificar la seua realització en els terminis establits.
  
12.3. En particular, els beneficiaris estan obligats a:
  
a) Realitzar l'activitat que fonamenta la concessió de la subvenció.
  
b) Acreditar davant l'entitat que concedix l'ajuda la realització de l'activitat i també el compliment dels requisits i de les condicions que determinen la concessió de l'ajuda.
  
c) Facilitar les actuacions de control financer que corresponguen a la Intervenció General de la Generalitat Valenciana, la Sindicatura de Comptes i ales previstes pel Tribunal de Comptes i altres òrgans de control de les institucions de la Unió Europea, en relació amb les subvencions concedides.
  
d) Comunicar a l'entitat que concedix l'ajuda, l'obtenció de subvencions o ajudes per a la mateixa finalitat, procedents de qualsevol administració o ens públic o privat.
  
e) Reintegrar, quan corresponga, a la Subsecretaria de Política Pressupostària i Tresor de la Generalitat Valenciana, en el termini d'un mes, els imports corresponents a les ajudes concedides, i trametre còpia del document acreditatiu del reintegrament a la Subsecretaria de l'Oficina de Ciència i Tecnologia.
  
f) Fer constar de manera implícita en la difusió de les actuacions subvencionades, el suport de la Subsecretaria de l'Oficina de Ciència i Tecnologia i dels fons europeus corresponents.
  
g)Facilitar a l'Oficina de Ciència i Tecnologia el seguiment tecnicoeconòmic de les ajudes concedides als beneficiaris.
  
h) Estar al corrent de les obligacions tributàries i davant la Seguretat Social, en el moment d'atorgar-se la subvenció, segons l'article 47 de la Llei d'Hisenda Pública de la Generalitat Valenciana Decret Legislatiu de 26 de juny de 1991.
  
Per a el seu ompliment i únicament als efectes del certificat que ha d'expedir l'Agència Estatal de l'administració Tributària i la Tresoreria General de la Seguretat Social el beneficiari podrà:
  
- Autoritzar expressament a la Subsecretaria de l'Oficina de Ciència i Tecnologia per a demanar davant dels òrgans competents les dades expressives d'estar al corrent en el compliment de les obligacions fiscals i enfront de la Seguretat Social, per mitjà de l'ompliment del model normalitzat.
  
- En el supòsit de no-autorització, el beneficiari haurà de presentar certificat del seu compliment.
  
13. Seguiment i control de les accions
  
13.1. El seguiment cientificotècnic de les subvencions concedides és competència del subsecretari de l'Oficina de Ciència i Tecnologia, el qual establirà els procediments adequats per a això, i podrà designar també els òrgans o les comissions que considere oportuns per a realitzar-ho.
  
13.2. Tota alteració tant de les condicions tingudes en compte per a la concessió d'estes subvencions, com dels requisits i de les condicions establits en la present resolució i, si és el cas, l'obtenció concurrent de subvencions o d'ajudes atorgades per altres administracions o ens públics o privats podrà donar lloc a la modificació de la resolució de concessió. L a justificació dels gastos per quanties inferiros a la inversió incentivable fixada en la resolució de concessió, comportarà una reducció de la subvenció en la proporció corresponent.
  
13.3. En els supòsits que tot seguit es relacionen, es declararà per resolució, prèvia substantació dels tràmits procedimentals oportuns, la pèrdua del dret a la percepció de l'ajuda, i, si és el cas, l'obligació de reintegrar les quantitats ja percebudes i l'exigència de l'interés de demora des del moment del pagament de la subvenció, d'acord amb el que disposa l'article 47 de Llei d'Hisenda Pública de la Generalitat Valenciana:
  
- Incompliment de l'obligació de justificació en els termes establits
  
- Obtenció de la subvenció sense reunir les condicions requerides.
  
- Incompliment de la finalitat per a la qual va ser concedida la subvenció.
  
- Incompliment total o parcial de les condicions imposades als beneficiaris per raó de la concessió de la subvenció.
  
- Quan resulte acreditat a través del seguiment que de les accions subvencionades efectue la Subsecretaria de l'oficina de Ciència i Tecnologia, la inadequació del gasto realitzat al proposat i a l'adjudicat.
  
14. Pagament de les subvencions concedides
  
14.1. Les subvencions concedides es lliuraran directament als beneficiaris, en un únic pagament, i es faran efectives després de la justificació d'estes. A la sol·licitud de cobrament de la subvenció, per part de l'entitat beneficiària, s'acompanyarà dels següents documents:
  
- Factures i la resta de documents justificatius suficients del gasto efectuat, expedits segons la normativa vigent, d'acord amb la naturalesa dels costs recolzables i una relació d'estos. També és podrà exigir la dita justificació, per mitjà d'auditories externes.
  
- Acreditació, si és el cas, del compliment de les obligacions i de les condicions que s'haguren establit en la resolució.
  
- Informe tècnic en el qual es descriga la realització del projecte.
  
14.2. No serà subvencionable l'IVA satisfet per l'adquisició de béns i de servicis, i en general qualsevol impost pagat pel beneficiari.
  
15. Seguiment de les subvencions
  
15.1. La no presentació de qualsevol dels documents exigits en l'apartat anterior abans del 28 de novembre de cada any, podrà suposar la pèrdua de la concessió de la subvenció, llevat que per circumstàncies concurrents s'establisca altres diferents en la resolució de concessió.
  
15.2. La Subsecretaria de l'Oficina de Ciència i Tecnologia vigilarà l'adequada aplicació de les ajudes, per a això podrà realitzar inspeccions, comprovacions i demanar la informació que considere oportuna.
  
15.3. Quan, en l'exercici de les funcions inspecció o de control es deduïsquen indicis de la incorrecta obtenció, gaudi o destinació de la subvenció rebuda, els agents encarregats de la seua realització podran acordar la retenció de les factures, els documents equivalents o els substitutius i de qualsevol document relatiu a les operacions en què es manifesten els indicis.
  
16. Cessió de les dades